CELEX: 32012D0740
Language: mt
Date: 2012-11-29 00:00:00
Title: 2012/740/UE: Deċiżjoni ta’ Implimentazzjoni tal-Kummissjoni tad- 29 ta’ Novembru 2012 li temenda d-Deċiżjoni 2004/858/KE, kif emendata bid-Deċiżjoni 2008/544/KE, li tistabbilixxi l-Aġenzija Eżekuttiva għas-Saħħa u l-Ħarsien tal-Konsumaturi b’applikazzjoni tar-Regolament tal-Kunsill (KE) Nru 58/2003

1.12.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 331/50
               
            DEĊIŻJONI TA’ IMPLIMENTAZZJONI TAL-KUMMISSJONI
      tad-29 ta’ Novembru 2012
      li temenda d-Deċiżjoni 2004/858/KE, kif emendata bid-Deċiżjoni 2008/544/KE, li tistabbilixxi l-Aġenzija Eżekuttiva għas-Saħħa u l-Ħarsien tal-Konsumaturi b’applikazzjoni tar-Regolament tal-Kunsill (KE) Nru 58/2003
      (2012/740/UE)
      IL-KUMMISSJONI EWROPEA,
      wara li kkunsidrat it-Trattat dwar il-Funzjonament tal-Unjoni Ewropea,
      wara li kkunsidrat ir-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (1), u b’mod partikulari l-Artikolu 6(1) tiegħu,
      billi:
      
                  (1)
               
               
                  L-Aġenzija Eżekuttiva għall-Programm dwar is-Saħħa Pubblika twaqqfet permezz tad-Deċiżjoni tal-Kummissjoni 2004/858/KE (2), biex tmexxi l-programm ta’ azzjoni Komunitarja fil-qasam tas-saħħa pubblika 2003-2008, adottat bid-Deċiżjoni 1786/2002/KE tal-Parlament Ewropew u tal-Kunsill (3). Id-Deċiżjoni 2004/858/KE tipprevedi li l-Aġenzija twettaq il-funzjonijiet tagħha sal-31 ta’ Diċembru 2010 sabiex timplimenta l-kuntratti u għotjiet allokati taħt il-programm dwar is-Saħħa Pubblika 2003-2008.
               
            
                  (2)
               
               
                  Id-Deċiżjoni tal-Kummissjoni 2008/544/KE (4) bidlet “L-Aġenzija Eżekuttiva għall-Programm dwar is-Saħħa Pubblika” fl-“Aġenzija Eżekuttiva għas-Saħħa u l-Konsumaturi” u l-mandat tagħha ġie estiż sal-2015. Meta titqies l-analiżi tal-ispejjeż u tal-vantaġġi li twettqet u bl-iskop li jintlaħqu b’mod aktar effikaċi l-għanijiet ta’ ċerti programmi Komunitarji, id-Deċiżjoni 2008/544/KE tat lill-Aġenzija l-kompitu li timplimenta l-programmi u l-azzjonijiet Komunitarji li ġejjin: il-programm dwar is-saħħa pubblika 2003-2008, il-programm dwar is-saħħa pubblika 2008-2013 adottat bid-Deċiżjoni Nru 1350/2007/KE tal-Parlament Ewropew u tal-Kunsill (5), il-programm dwar il-konsumaturi 2007-2013 adottat bid-Deċiżjoni Nru 1926/2006/KE tal-Parlament Ewropew u tal-Kunsill (6) u l-miżuri ta’ taħriġ fir-rigward tas-sigurtà tal-ikel koperti bir-Regolament (KE) Nru 882/2004 tal-Parlament Ewropew u tal-Kunsill (7) u d-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (8).
               
            
                  (3)
               
               
                  Fid-dawl tal-għarfien espert miksub mill-Aġenzija, huwa xieraq li tiġi ddelgata lilha l-ġestjoni ta’ ċerti miżuri simili għall-miżuri ta’ taħriġ fir-rigward tas-sigurtà tal-ikel li diġà tmexxi hi, b’mod partikolari, l-estensjoni tal-kamp ta’ attivitajiet tal-Aġenzija biex jinkludi l-miżuri ta’ taħriġ barra mill-Istati Membri tal-Unjoni Ewropea. Għalhekk, huwa xieraq li tiġi ddelegata lill-Aġenzija l-ġestjoni tal-miżuri ta’ taħriġ fir-rigward tas-sigurtà tal-ikel koperti mid-Deċiżjoni tal-Kummissjoni C(2012) 1548 li tadotta l-programm ta’ ħidma 2012 li jservi bħala deċiżjoni ta’ finanzjament għal proġetti fil-qasam tar-relazzjonijiet kummerċjali esterni, inkluż l-aċċess għas-swieq tal-pajjiżi mhux membri tal-Unjoni Ewropea u l-inizjattivi fil-qasam tal-għajnuna relatata mal-kummerċ, u mill-Artikolu 22(1) u (3) tar-Regolament (KE) Nru 1905/2006 tal-Parlament Ewropew u tal-Kunsill tat-18 ta’ Diċembru 2006 li jistabbilixxi strument ta’ finanzjament tal-koperazzjoni għall-iżvilupp (9).
               
            
                  (4)
               
               
                  Huwa xieraq ukoll li tiġi ddelegata lill-Aġenzija l-ġestjoni tal-konvenzjoni mal-assoċjazzjoni Ewropea għall-koordinazzjoni tar-rappreżentanza tal-konsumaturi fl-istandardizzazzjoni, aktar magħrufa bl-akronimu tagħha “ANEC”, li hija rregolata bir-Regolament tal-Parlament Ewropew u tal-Kunsill dwar l-istandardizzazzjoni Ewropea u li jemenda d-Direttivi tal-Kunsill 89/686/KEE tal-21 ta’ Diċembru 1989 dwar l-approssimazzjoni tal-liġijiet tal-Istati Membri rigward l-apparat personali protettiv (10) u 93/15/KEE tal-5 ta’ April 1993 dwar l-armonizzazzjoni tad-dispożizzjonijiet dwar id-dħul fis-suq u s-superviżjoni ta’ splussivi għall-użu ċivili (11) u d-Direttiva 94/9/KE tal-Parlament Ewropew u tal-Kunsill tat-23 ta’ Marzu 1994 dwar l-approssimazzjoni tal-liġijiet tal-Istati Membri li jikkonċernaw it-tagħmir u sistemi ta’ protezzjoni maħsuba għall-użu f’atmosferi potenzjalment esplussivi (12), id-Direttiva 94/25/KE tal-Parlament Ewropew u tal-Kunsill tas-16 ta’ Ġunju 1994 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi tal-Istati Membri li għandhom x’jaqsmu mad-dgħajjes illi jintużaw għar-rikreazzjoni (13), id-Direttiva 95/16/KE tal-Parlament Ewropew u tal-Kunsill tad-29 ta’ Ġunju 1995 dwar l-approssimazzjoni tal-liġijiet tal-Istati Membri fir-rigward tal-lifts (14), id-Direttiva 97/23/KE tal-Parlament Ewropew u tal-Kunsill tad-29 ta’ Mejju 1997 dwar l-approssimazzjoni tal-liġijiet tal-Istati Membri li għandhom x’jaqsmu ma’ apparat ta’ pressjoni (15), id-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam tal-istandards u tar-Regolamenti Tekniċi (16), id-Direttiva 2004/22/KE tal-Parlament Ewropew u tal-Kunsill tal-31 ta’ Marzu 2004 dwar l-istrumenti tal-kejl (17), id-Direttiva tal-Parlament Ewropew u tal-Kunsill 2007/23/KE tat-23 ta’ Mejju 2007 dwar it-tqegħid fis-suq ta’ oġġetti pirotekniċi (18), id-Direttiva 2009/105/KE tal-Parlament Ewropew u tal-Kunsill tas-16 ta’ Settembru 2009 marbuta ma’ reċipjenti sempliċi taħt pressjoni (19) u d-Direttiva 2009/23/KE tal-Parlament Ewropew u tal-Kunsill tat-23 ta’ April 2009 dwar strumenti tal-użin mhux awtomatiċi (20).
               
            
                  (5)
               
               
                  Id-Deċiżjoni 2004/858/KE għandha għalhekk tkun emendata kif jixraq.
               
            
                  (6)
               
               
                  Il-miżuri previsti b’din id-Deċiżjoni huma konformi mal-opinjoni tal-Kumitat tal-Aġenziji Eżekuttivi,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2004/858/KE hija emendata kif ġej:
      
                  1.
               
               
                  L-ewwel sentenza tal-paragrafu 1 tal-Artikolu 4 huwa sostitwit b’dan li ġej:
                  “1.   L-Aġenzija għandha l-kompitu li timplimenta dan li ġej għall-ġestjoni tat-tieni programm dwar is-saħħa pubblika 2008-2013 adottat bid-Deċiżjoni Nru 1350/2007/KE tal-Parlament Ewropew u tal-Kunsill (*), tal-programm dwar il-konsumaturi għall-2007-2013 adottat bid-Deċiżjoni Nru 1926/2006/KE tal-Parlament Ewropew u tal-Kunsill (**), tar-Regolament tal-Parlament Ewropew u tal-Kunsill dwar l-istandardizzazzjoni Ewropea u tal-miżuri ta’ taħriġ fir-rigward tas-sigurtà tal-ikel koperti mir-Regolament (KE) Nru 882/2004 tal-Parlament Ewropew u tal-Kunsill (***), id-Direttiva 2000/29/KE tal-Parlament Ewropew u tal-Kunsill (****), id-Deċiżjoni C(2012)1548 u r-Regolament (KE) Nru 1905/2006 tal-Parlament Ewropew u tal-Kunsill (*****):
                  
                     (*)  ĠU L 301, 20.11.2007, p. 3."
						
                  
                     (**)  ĠU L 404, 30.12.2006, p. 39."
						
                  
                     (***)  ĠU L 165, 30.4.2004, p. 1."
						
                  
                     (****)  ĠU L 169, 10.7.2000, p. 1."
						
                  
                     (*****)  ĠU L 378, 27.12.2006, p. 41.”."
						
               
            
                  2.
               
               
                  L-Artikolu 6 huwa sostitwit b’dan li ġej:
                  “Artikolu 6
                  Għotjiet
                  L-Aġenzija tirċievi għotjiet inklużi fil-baġit ġenerali tal-Komunitajiet Ewropej, li jittieħdu mill-allokazzjonijiet finanzjarji tat-tieni programm dwar is-saħħa pubblika 2008-2013 adottat bid-Deċiżjoni Nru 1350/2007/KE, tal-programm dwar il-konsumaturi għall-2007-2013 adottat bid-Deċiżjoni Nru 1926/2006/KE, ir-Regolament tal-Parlament Ewropew u tal-Kunsill dwar l-istandardizzazzjoni Ewropea u tal-miżuri ta’ taħriġ fir-rigward tas-sigurtà tal-ikel koperti mir-Regolament (KE) Nru 882/2004, id-Direttiva 2000/29/KE, id-Deċiżjoni C(2012)1548 u r-Regolament (KE) Nru 1905/2006.”
               
            Artikolu 2
      Din id-Deċiżjoni għandha tidħol fis-seħħ l-għada li tiġi ppubblikata f’Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta’ Novembru 2012.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 11, 16.1.2003, p. 1.
      
         (2)  ĠU L 369, 16.12.2004, p. 73.
      
         (3)  ĠU L 271, 9.10.2002, p. 1.
      
         (4)  ĠU L 173, 3.7.2008, p. 27.
      
         (5)  ĠU L 301, 20.11.2007, p. 3.
      
         (6)  ĠU L 404, 30.12.2006, p. 39.
      
         (7)  ĠU L 165, 30.4.2004, p. 1.
      
         (8)  ĠU L 169, 10.7.2000, p. 1.
      
         (9)  ĠU L 378, 27.12.2006, p. 41.
      
         (10)  ĠU L 399, 30.12.1989, p. 18.
      
         (11)  ĠU L 121, 15.5.1993, p. 20.
      
         (12)  ĠU L 100, 19.4.1994, p. 1.
      
         (13)  ĠU L 164, 30.6.1994, p. 15.
      
         (14)  ĠU L 213, 7.9.1995, p. 1.
      
         (15)  ĠU L 181, 9.7.1997, p. 1.
      
         (16)  ĠU L 204, 21.7.1998, p. 37.
      
         (17)  ĠU L 135, 30.4.2004, p. 1.
      
         (18)  ĠU L 154, 14.6.2007, p. 1.
      
         (19)  ĠU L 264, 8.10.2009, p. 12.
      
         (20)  ĠU L 122, 16.5.2009, p. 6.